title: 2011 m. kovo 31 d. Komisijos įgyvendinimo reglamentas (ES) Nr. 317/2011, kuriuo 147-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

text:
1.4.2011

               LT

               Europos Sąjungos oficialusis leidinys

               L 86/63

         KOMISIJOS ĮGYVENDINIMO REGLAMENTAS (ES) Nr. 317/2011
   2011 m. kovo 31 d.
   kuriuo 147-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir subjektai, kuriems taikomas tame reglamente numatytas lėšų ir ekonominių išteklių įšaldymas.

               (2)

               2011 m. kovo 23 d. Jungtinių Tautų Saugumo Tarybos sankcijų komitetas nusprendė įtraukti vieną fizinį asmenį į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą.

               (3)

               Todėl Reglamento (EB) Nr. 881/2002 I priedas turėtų būti atitinkamai atnaujintas.

               (4)

               Siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 31 d.

            Komisijos vardu Pirmininko vardu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

         „Ibrahim Hassan Tali Al-Asiri (alias a) Ibrahim Hassan Tali Asiri, b) Ibrahim Hasan Talea Aseeri, c) Ibrahim Hassan al-Asiri, d) Ibrahim Hasan Tali Asiri, e) Ibrahim Hassan Tali Assiri, f) Ibrahim Hasan Tali’A ’Asiri, g) Ibrahim Hasan Tali al-’Asiri, h) Ibrahim al-’Asiri, i) Ibrahim Hassan Al Asiri, j) Abu Saleh, k) Abosslah, l) Abu-Salaah). Adresas: Jemenas. Gimimo data: a) 1982 04 19, b) 1982 04 18, c) 1402 06 24 (pagal Hidžros kalendorių). Gimimo vieta: Rijadas, Saudo Arabija. Pilietybė: Saudo Arabijos. Paso Nr. F654645 (Saudo Arabijos paso numeris, išduotas 2005 04 30, nustojo galioti 2010 03 07, išdavimo data pagal Hidžros kalendorių – 1426 06 24, galiojimo pabaigos data pagal Hidžros kalendorių – 1431 03 21). Nacionalinis asmens atpažinties Nr. 1028745097 (Saudo Arabijos piliečio atpažinties numeris). Kita informacija: a) Al-Qaida operatyvinis darbuotojas ir pagrindinis bombų gamintojas Arabijos pusiasalyje; b) manoma, kad slepiasi Jemene (2011 m. kovo mėn. duomenimis); c) ieškomas Saudo Arabijos; d) INTERPOLAS dėl jo paskelbė vadinamąjį oranžinį perspėjimą (byla #2009/52/OS/CCC, #81); e) siejamas su Nasir ’abd-al-Karim ’Abdullah Al-Wahishi, Said Ali al-Shihri, Qasim Yahya Mahdi al-Rimi ir Anwar Nasser Abdulla Al-Aulaqi. Įtraukimo į sąrašą pagal 2a straipsnio 4 dalies b punktą data: 2011 03 24.“


title: 2010 m. sausio 19 d. Tarybos įgyvendinimo reglamentas (ES) Nr. 77/2010, iš dalies keičiantis Reglamentą (EB) Nr. 452/2007, kuriuo nustatomas galutinis antidempingo muitas importuojamoms, inter alia , Kinijos Liaudies Respublikos kilmės lyginimo lentoms

text:
28.1.2010

               LT

               Europos Sąjungos oficialusis leidinys

               L 24/1

         TARYBOS ĮGYVENDINIMO REGLAMENTAS (ES) Nr. 77/2010
   2010 m. sausio 19 d.
   iš dalies keičiantis Reglamentą (EB) Nr. 452/2007, kuriuo nustatomas galutinis antidempingo muitas importuojamoms, inter alia, Kinijos Liaudies Respublikos kilmės lyginimo lentoms
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1), panaikinantį 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (2) (toliau – pagrindinis reglamentas), ypač į Reglamento (EB) Nr. 1225/2009 11 straipsnio 4 dalį,
   atsižvelgdama į Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Šiuo metu importuojamoms, inter alia, Kinijos Liaudies Respublikos (toliau – KLR) kilmės lyginimo lentoms taikomos priemonės – Tarybos reglamentu (EB) Nr. 452/2007 (3) nustatytas galutinis antidempingo muitas. Pagal tą patį reglamentą antidempingo muitai buvo taip pat nustatyti importuojamoms Ukrainos kilmės lyginimo lentoms.

         B.   DABARTINIS TYRIMAS

   1.   Prašymas atlikti peržiūrą

               (2)

               Ši naujojo eksportuotojo peržiūra buvo inicijuota remiantis KLR eksportuotojo, bendrovės „Greenwood Houseware (Zhuhai) Ltd.“ (toliau – pareiškėjas arba bendrovė „Greenwood Houseware“), pateiktu prašymu ir informacija. Pareiškėjas teigė, kad jis nesusijęs su jokiais KLR eksportuojančiais gamintojais, kuriems taikomos galiojančios antidempingo priemonės dėl lyginimo lentų. Be to, jis teigė, kad pradiniu tiriamuoju laikotarpiu (toliau – pradinis TL, t. y. 2005 m. sausio 1 d.–2005 m. gruodžio 31 d. laikotarpis) jis į Sąjungą lyginimo lentų neeksportavo, bet pradėjo jas eksportuoti į ją vėliau.

         2.   Naujojo eksportuotojo peržiūros inicijavimas

               (3)

               Komisija išnagrinėjo pareiškėjo pateiktus įrodymus ir nusprendė, kad jų pakanka pagrįstai inicijuoti peržiūrą pagal pagrindinio reglamento 11 straipsnio 4 dalį. Pasikonsultavusi su Patariamuoju komitetu ir suteikusi galimybę Sąjungos pramonės įmonėms teikti pastabas, Komisija Reglamentu (EB) Nr. 356/2009 (4) inicijavo Reglamento (EB) Nr. 452/2007 peržiūrą dėl pareiškėjo ir pradėjo tyrimą.

               (4)

               Remiantis Komisijos reglamentu, kuriuo inicijuota peržiūra, Reglamentu (EB) Nr. 452/2007 nustatytas 38,1 % antidempingo muitas importuojamoms pareiškėjo gaminamoms lyginimo lentoms buvo panaikintas. Tuo pat metu pagal pagrindinio reglamento 14 straipsnio 5 dalį muitinėms buvo nurodyta imtis atitinkamų veiksmų tokiam importui registruoti.

         3.   Nagrinėjamasis produktas

               (5)

               Šioje peržiūroje nagrinėjamasis produktas yra tas pats kaip ir tyrime, po kurio nustatytos importuojamoms, inter alia, KLR kilmės lyginimo lentoms taikomos priemonės, t. y. lyginimo lentos, pastatomosios (arba ne), sugeriančios garus (arba ne) ir (arba) kurių paviršius yra šildantis (arba ne), taip pat rankovių lyginimo lentos ir visos jų pagrindinės dalys, t. y. kojos, plokštė ir lygintuvo laikiklis, kurių KN kodai šiuo metu yra ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 ir ex 8516 90 00.

         4.   Susijusios šalys

               (6)

               Komisija oficialiai pranešė pareiškėjui, Sąjungos pramonės įmonių ir eksportuojančios šalies atstovams apie peržiūros inicijavimą. Suinteresuotosioms šalims buvo suteikta galimybė teikti savo nuomonę raštu ir būti išklausytoms.

               (7)

               Komisija taip pat išsiuntė pareiškėjui prašymo taikyti rinkos ekonomikos režimą ir (arba) individualų režimą (toliau – RER ir (arba) IR) formą bei klausimyną ir per nustatytą laikotarpį gavo atsakymus.

               (8)

               Komisija rinko ir tikrino visą informaciją, kuri, jos manymu, yra būtina sprendžiant dėl RER ir (arba) IR taikymo ir dempingui nustatyti. Tikrinamieji vizitai surengti šiose patalpose:

                           a)

                           eksportuojančio KLR gamintojo:
                           „Greenwood Houseware (Zhuhai) Ltd.“, Kinijos Liaudies Respublika;

                           b)

                           susijusio eksportuojančio gamintojo bendrovių:
                           „Brabantia S&S“, Honkongas,
                           „Brabantia S&L Belgium NV“, Overpeltas, Belgija,
                           „Brabantia Belgium NV“, Overpeltas, Belgija,
                           „Brabantia International BV“, Valkensvardas, Nyderlandai,
                           „Brabantia Branding BV“, Valkensvardas, Nyderlandai,
                           „Brabantia Export“, Valkensvardas, Nyderlandai,
                           „Brabantia S&L (UK) Ltd.“, Bristolis, Jungtinė Karalystė,
                           „Brabantia UK Ltd.“, Bristolis, Jungtinė Karalystė.

               (9)

               Atsižvelgiant į tai, kad būtina nustatyti normaliąją vertę KLR eksportuojančiam gamintojui, kuriam negalima taikyti RER, toliau nurodytos bendrovės patalpose buvo atliktas tikrinimas normaliajai vertei nustatyti pagal Sąjungos pramonės gamintojo pateiktus duomenis:
               „Vale Mill Ltd.“, Ročdeilis, Jungtinė Karalystė.

         5.   Tiriamasis laikotarpis

               (10)

               Atliekant dempingo tyrimą buvo nagrinėtas 2007 m. spalio 1 d.–2009 m. kovo 31 d. laikotarpis (toliau – tiriamasis laikotarpis arba TL). 18 mėnesių tiriamasis laikotarpis pasirinktas tam, kad duomenys taip pat būtų panaudoti tuo pat metu atliekamame su pareiškėju susijusiame tyrime dėl grąžinimo.

         C.   TYRIMO REZULTATAI

   1.   Pripažinimas naujuoju eksportuotoju

               (11)

               Atlikus tyrimą, nustatyta, kad pradiniu TL pareiškėjas nagrinėjamojo produkto į Sąjungą neeksportavo ir kad jis jį pradėjo eksportuoti tik šiam laikotarpiui pasibaigus. Pradiniu TL su pareiškėju susijusi prekybos bendrovė eksportavo lyginimo lentas, nupirktas iš kito Kinijos gamintojo. Tačiau ši prekybos veikla buvo vienintelė, kuria nebuvo pažeista pagrindinio reglamento 11 straipsnio 4 dalis.

               (12)

               Be to, pareiškėjui pavyko įrodyti, kad jis nesusijęs su jokiais KLR eksportuotojais arba gamintojais, kuriems taikomos galiojančios antidempingo priemonės importuojant KLR kilmės lyginimo lentas.

               (13)

               Todėl patvirtinama, kad pareiškėjas turėtų būti laikomas naujuoju eksportuotoju pagal pagrindinio reglamento 11 straipsnio 4 dalį.

         2.   Rinkos ekonomikos režimas

               (14)

               Remiantis pagrindinio reglamento 2 straipsnio 7 dalies b punktu, antidempingo tyrimuose dėl KLR kilmės importo normalioji vertė nustatoma pagal pagrindinio reglamento 2 straipsnio 1–6 dalis tiems eksportuojantiems gamintojams, kurie, kaip buvo nustatyta, atitinka pagrindinio reglamento 2 straipsnio 7 dalies c punkte išdėstytus kriterijus, t. y. kai jie įrodo, kad panašus produktas gaminamas ir parduodamas rinkos ekonomikos sąlygomis. Trumpai, ir tik aiškumo sumetimais, toliau pateikiami apibendrinti kriterijai:

                           1)

                           verslo sprendimai priimami ir išlaidos planuojamos atsižvelgiant į rinkos sąlygas ir be didelio valstybės kišimosi, o sąnaudos atspindi rinkos vertę;

                           2)

                           įmonės turi vieną aiškų pagrindinių apskaitos dokumentų, kurių nepriklausomas auditas buvo atliktas pagal tarptautinius apskaitos standartus (toliau – TAS) ir kurie yra taikomi visais tikslais, rinkinį;

                           3)

                           nėra jokių didelių iškraipymų, likusių iš ankstesnės ne rinkos ekonomikos sistemos;

                           4)

                           bankroto ir nuosavybės įstatymais užtikrinamas teisinis tikrumas ir stabilumas;

                           5)

                           valiutos keitimo kursas nustatomas pagal rinkos kursą.

               (15)

               Pareiškėjas pagal pagrindinio reglamento 2 straipsnio 7 dalies b punktą paprašė taikyti RER ir jo buvo paprašyta užpildyti prašymo taikyti RER formą. Jis per nustatytą laikotarpį pateikė užpildytą prašymo taikyti RER formą.

               (16)

               Komisija surinko visą, jos nuomone, būtiną informaciją ir tiriamosios bendrovės patalpose patikrino visą prašyme taikyti RER pateiktą informaciją.

               (17)

               Buvo manoma, kad pareiškėjui neturėtų būti taikomas RER, remiantis tuo, kad jis neatitinka pagrindinio reglamento 2 straipsnio 7 dalies c punkte nustatytų antro ir trečio kriterijų.

               (18)

               Kalbant apie 2-ąjį kriterijų, atlikus patikrinimą vietoje nustatyta, kad buvo nesilaikoma pagrindinių tarptautinės apskaitos standartų (TAS) principų, visų pirma 1 TAS (t. y. kaupimo principo, kompensavimo, pateikiami neteisingi sandorių duomenys, neteisinga pagrindinė informacija apie bendrovei taikomą apmokestinimo tvarką) tiek apskaitoje, tiek atliekant auditą, dėl to suabejota bendrovės sąskaitų patikimumu. Todėl padaryta išvada, kad bendrovė neįrodė atitinkanti 2-ojo kriterijaus.

               (19)

               Kalbant apie 3-ąjį kriterijų, atlikus patikrinimą vietoje nustatyta, kad bendrovė naudojosi tam tikromis mokesčių sistemomis, perimtomis iš ne rinkos ekonomikos sistemos. Iš tiesų, atlikus patikrinimą vietoje nustatyta, kad TL pareiškėjas nemokėjo jokio pajamų mokesčio, nes tuo metu nebuvo pasibaigę jo pirmi dveji pelningi metai pagal specialią mokesčių programą, taikomą užsienio įmonėms („dvejus metus jokio mokesčio, trejus metus perpus mažesnis mokestis“), kai per pirmus dvejus pelningus metus bendrovės yra atleidžiamos nuo pajamų mokesčio, o per kitus trejus metus moka pusę taikomo pajamų mokesčio (kuris yra 25 %); šiuo atveju tai reiškia, kad 50 % sumažintas pajamų mokesčio tarifas bendrovei bus taikomas iki 2012 m. Bendrovė buvo taip pat atleista nuo įvairių kitų mokesčių, įskaitant miesto priežiūros mokestį, krantinės apsaugos mokestį, muito mokestį ir PVM už įsigytą įrangą. Atlikus tyrimą taip pat paaiškėjo, kad yra didelių su pareiškėju susijusių žemės naudojimo teisių iškraipymų, todėl galima daryti išvadą, kad žemės naudojimo teisės neatitinka rinkos ekonomikos sąlygų. Atsižvelgiant į tai, kas išdėstyta, buvo padaryta išvada, kad bendrovė neįrodė atitinkanti 3-ojo kriterijaus.

               (20)

               Pareiškėjui ir Sąjungos pramonės įmonėms buvo suteikta galimybė teikti pastabas dėl išdėstytų nustatytų faktų. Sąjungos pramonės įmonės sutiko su išdėstytais nustatytais faktais, bet taip pat teigė, kad Komisija turėjo įvertinti iškraipytų plieno kainų poveikį Kinijos rinkai. Kalbant apie 2-ąjį kriterijų, pareiškėjas teigė, kad jis laikosi TAS, o kalbant apie 3-ąjį kriterijų, jis pateikė pastabų ir paaiškinimų dėl jam taikomos apmokestinimo tvarkos ir Komisijos iškeltų žemės naudojimo teisių klausimų.

               (21)

               Atsižvelgiant į Sąjungos pramonės įmonių pastabas, pažymėtina, kad iškraipytų plieno kainų poveikio Kinijos rinkai klausimas nebuvo nagrinėtas todėl, kad buvo nustatyta kitų akivaizdžių trūkumų, susijusių su RER. Todėl šiuo klausimu nepadaryta jokių išvadų.

               (22)

               Komisija atidžiai peržiūrėjo ir išnagrinėjo pareiškėjo pateiktas pastabas. Dėl 2-ojo kriterijaus pateikti paaiškinimai neturėjo įtakos faktiniam pagrindui, kuriuo remiantis nustatyti apskaitos pažeidimai, o paaiškinimai dėl TAS taisyklių taikymo nėra tinkami. Dėl 3-ojo kriterijaus, visų pirma neapmokestinimo apsaugos mokesčiu, muito mokesčiu ir PVM, pareiškėjo pateikti paaiškinimai ir informacija buvo priimti. Vis dėlto, kiti pareiškėjo paaiškinimai ir informacija, susiję su 3-uoju kriterijumi (tai, kad žemės skyrimas yra susijęs su verslo įmonėmis, viešosios infrastruktūros įrengimu be atlygio ir tuo, kad tuo metu nebuvo žemės naudojimo teisių kainų įvairovės) neprivertė suabejoti akivaizdžiais trūkumais. Atsižvelgiant į esančius akivaizdžius su 3-uoju kriterijumi susijusius trūkumus, šis kriterijus lieka neįgyvendintas.

               (23)

               Remiantis tuo, kas išdėstyta pirmiau, padaryta išvada, kad pareiškėjas neįrodė atitinkantis visų pagrindinio reglamento 2 straipsnio 7 dalies c punkte nustatytų kriterijų, todėl RER jam negali būti taikomas.

         3.   Individualus režimas

               (24)

               Remiantis pagrindinio reglamento 9 straipsnio 5 dalimi, visoje šalies teritorijoje galiojantis muitas, prireikus, nustatomas šalims, kurioms taikomas 2 straipsnio 7 dalies a punktas, išskyrus tuos atvejus, kai bendrovės gali įrodyti, kad jos atitinka visus pagrindinio reglamento 9 straipsnio 5 dalyje nustatytus kriterijus ir todėl joms galima taikyti IR.

               (25)

               Bendrovė „Greenwood Houseware“ prašė taikyti IR, jeigu jai nebūtų taikomas RER.

               (26)

               Remiantis turima informacija buvo nustatyta, kad bendrovė atitiko pagrindinio reglamento 9 straipsnio 5 dalyje nustatytus reikalavimus. Todėl padaryta išvada, kad IR bendrovei gali būti taikomas.

         4.   Normalioji vertė

   4.1.   Panaši šalis

               (27)

               Pagal pagrindinio reglamento 2 straipsnio 7 dalies a punktą tada, kai importuojama ne iš rinkos ekonomikos šalių ir tokiu mastu, kai negalima taikyti RER, normalioji vertė pagrindinio reglamento 2 straipsnio 7 dalies b punkte nurodytoms šalims turėtų būti nustatoma pagal kainą arba apskaičiuotąją vertę panašioje šalyje.

               (28)

               Pranešime apie inicijavimą Komisija nurodė, kad KLR normaliajai vertei nustatyti panašia šalimi ketina pasirinkti Turkiją, ir paragino suinteresuotąsias šalis pateikti pastabas dėl šio pasirinkimo. Turkija jau buvo pasirinkta panašia šalimi per pradinį tyrimą.

               (29)

               Negauta jokių pastabų dėl Turkijos pasirinkimo kaip panašios šalies normaliajai vertei nustatyti.

               (30)

               Komisija Turkijos gamintojus kvietė bendradarbiauti. Raštai ir atitinkami klausimynai buvo išsiųsti trims Turkijos bendrovėms. Nė viena iš šių bendrovių atliekant tyrimą nebendradarbiavo ir nepateikė jokios svarbios informacijos. Komisija dar kartą susisiekė su visais žinomais Turkijos gamintojais, tačiau atsakymų negavo. Sąjungos pramonės įmonės ir pareiškėjas buvo informuoti apie minėtą padėtį ir jų buvo paprašyta pateikti visas susijusias pastabas dėl metodų, kurie būtų naudojami rinkos ekonomikos trečiajai šaliai atrinkti. Pastabų negauta.

               (31)

               Atsižvelgiant į tai, kas išdėstyta pirmiau, buvo manoma, kad tikslinga pagal pagrindinio reglamento 2 straipsnio 7 dalies a punktą Sąjungos pramonės įmonių paklausti, ar jos ketina bendradarbiauti, kad padėtų Komisijai gauti normaliajai vertei nustatyti būtinos informacijos.

               (32)

               Sąjungos pramonės gamintojams buvo išsiųsti raštai ir atitinkami klausimynai, siekiant gauti normaliajai vertei nustatyti būtinos informacijos, o bendrovės „Greenwood Houseware“ buvo paprašyta dėl to pateikti pastabas.

               (33)

               Bendrovė „Greenwood Houseware“ neatsiuntė jokių pastabų dėl Sąjungos pramonės įmonių pateiktos normaliajai vertei nustatyti būtinos informacijos naudojimo.

               (34)

               Vienas Europos gamintojas tinkamu laiku pateikė visą normaliajai vertei nustatyti būtiną informaciją ir sutiko bendradarbiauti tyrime. Todėl buvo nuspręsta normaliąją vertę nustatyti remiantis šiuo pagrindu.

         4.2.   Normaliosios vertės nustatymas

               (35)

               Nusprendus naudotis Sąjungos pramonės įmonių pateiktais duomenimis, normalioji vertė apskaičiuota remiantis informacija, patikrinta bendradarbiaujančio Sąjungos gamintojo, bendrovės „Vale Mill Ltd.“, patalpose.

               (36)

               Nustatyta, kad panašaus produkto Sąjungos gamintojo pardavimai vidaus rinkoje yra tipiški, palyginti su KLR eksportuojančio gamintojo į Sąjungą eksportuojamu nagrinėjamuoju produktu.

               (37)

               Pagal pagrindinio reglamento 2 straipsnio 7 dalies a punktą normalioji vertė KLR buvo nustatyta remiantis iš vienintelio bendradarbiaujančio Sąjungos gamintojo gauta patikrinta informacija, t. y. pagal Sąjungos rinkoje mokėtas ar mokėtinas kainas už panašių rūšių produktą, jei nustatyta, kad produktas buvo parduodama įprastomis prekybos sąlygomis, arba remiantis apskaičiuotomis vertėmis, jei nustatyta, kad panašių rūšių produktas vidaus rinkoje buvo parduodamas įprastomis prekybos sąlygomis, t. y. pagal Sąjungos gamintojo gaminamų lyginimo lentų gamybos sąnaudas pridėjus pagrįstą pardavimo, bendrųjų ir administracinių (PBA) išlaidų sumą ir pelno dydį. Naudotas pelno dydis atitinka tą, kuris naudotas per pradinį tyrimą.

         5.   Eksporto kaina

               (38)

               Pareiškėjas produktą eksportui į Sąjungą pardavė per Sąjungoje (įvairiose Sąjungos valstybėse narėse įregistruotos 25 bendrovės) arba už jos ribų (viena Honkonge įregistruota bendrovė) įsikūrusias susijusias prekybos ir brokerių bendroves.

               (39)

               Kai produktas eksportui į Sąjungą buvo parduodamas per susijusias prekybos bendroves, pagal pagrindinio reglamento 2 straipsnio 9 dalį eksporto kaina buvo nustatoma pagal produkto kainas, kuriomis susijusios prekybos bendrovės jį parduodavo pirmam nepriklausomam pirkėjui.

               (40)

               Bendrovė „Greenwood Houseware“ naudojosi daugelio susijusių bendrovių paslaugomis, kad produktą parduotų pirmam nepriklausomam pirkėjui Sąjungoje. Pirmą kartą nagrinėjamąjį produktą į laisvą apyvartą Sąjungoje įvežė viena su pareiškėjo bendrove susijusi bendrovė, o vėliau jis buvo parduodamas skirtingoms susijusioms bendrovėms, vykdžiusioms su pareiškėju susijusią prekybos ir kitą veiklą įvairiose Sąjungos valstybėse narėse. Pareiškėjas prašė apskaičiuoti tik su jo trijų susijusių pagrindinių šalių, kurios prekiauja Nyderlanduose, Jungtinėje Karalystėje ir Belgijoje ir kurių pardavimas sudaro didžiausią pardavimo Sąjungoje dalį, sandoriais, susijusį dempingą. Dėl didelio bendro susijusių pardavimo šalių skaičiaus ir riboto laiko tyrimui baigti manoma, kad išvadas reikėtų pagrįsti pareiškėjo dempingu minėtose pagrindinėse Sąjungos rinkose. Komisija patikrino visą nagrinėjamojo produkto pardavimo eksportui, apimančio KLR gamintojo nagrinėjamojo produkto pardavimą per Honkongą į laisvą apyvartą Sąjungoje ir jo perpardavimą įvairioms prekybos bendrovėms, apimtį. Tik šiame etape Komisija vertino tik su trimis minėtomis pagrindinėmis rinkomis susijusį dempingą.

               (41)

               Dėl to ir laikantis pagrindinio reglamento 2 straipsnio 9 dalies eksporto kainos buvo apskaičiuotos remiantis kainomis, kuriomis importuotas produktas buvo pirmą kartą perparduotas nepriklausomiems Nyderlandų, Jungtinės Karalystės ir Belgijos pirkėjams. Reikėjo atimti visas nuo importo iki perpardavimo patirtas išlaidas, įskaitant importuojančių bendrovių pardavimo, bendrąsias ir administracines išlaidas TL. Šios išlaidos buvo patikrintos susijusių bendrovių patalpose.

               (42)

               Taip pat reikėjo atimti pelno, kurį TL pareiškėjas gavo už sandorius, susijusius su nagrinėjamuoju produktu, dydį. Todėl susijusių prekybininkų faktinio pelno nebuvo galima naudoti, nes dėl eksportuojančio gamintojo ir susijusių prekybininkų santykių šis pelno dydis yra nepatikimas. Be to, bendrovė vietoje paaiškino, kad jie paprastai už tokias pelno normas neatsiskaito tyrimu nustatyta tvarka. Todėl pareiškėjas Komisijai pasiūlė naudoti per ankstesnį tyrimą naudotą normalų pelno dydį. Kaip paaiškinta pirmiau, kadangi nebuvo kitų skaičių, nuspręsta naudoti per pirminį tyrimą nustatytą dydį.

         6.   Palyginimas

               (43)

               Pagal pagrindinio reglamento 2 straipsnio 11 ir 12 dalis dempingo skirtumas bendrovei „Greenwood Houseware“ buvo nustatytas remiantis svertinės vidutinės normaliosios vertės pagal produkto rūšį ir pirmiau nustatytos svertinės vidutinės eksporto kainos pagal produkto rūšį palyginimu.

               (44)

               Buvo lyginama remiantis gamintojo kainomis EXW sąlygomis ir tuo pačiu prekybos lygiu.

               (45)

               Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, darančius poveikį kainoms ir kainų palyginamumui. Prireikus ir pateisinamais atvejais atsižvelgta į netiesioginių mokesčių, vežimo, draudimo, tvarkymo, krovos ir papildomų išlaidų, pakavimo, kreditų, laidavimo bei garantijų išlaidų ir komisinių skirtumus.

         7.   Dempingo skirtumas

               (46)

               Atliekant palyginimą nustatytas dempingas. Nustatyta, kad procentais išreikštas neto kainos Europos Sąjungos pasienyje prieš sumokant muitą dempingo skirtumas yra 22,7 %.

         D.   ANTIDEMPINGO MUITO TAIKYMAS ATGALINE DATA

               (47)

               Atsižvelgiant į išdėstytus nustatytus faktus, pareiškėjui taikytinas antidempingo muitas turėtų būti taikomas atgaline data už importuojamą nagrinėjamąjį produktą, kuris buvo registruojamas pagal Reglamento (EB) Nr. 356/2009 3 straipsnį.

         E.   ATSKLEIDIMAS

               (48)

               Suinteresuotosios, šalys buvo informuotos apie svarbiausius faktus ir argumentus, kuriais remiantis buvo ketinama pareiškėjo importuojamoms lyginimo lentoms nustatyti pakeistą galutinį antidempingo muitą ir jį rinkti atgaline data už registruotą importą.

               (49)

               Visoms suinteresuotosioms šalims buvo suteikta galimybė teikti pastabas. Jų pastabos svarstytos ir, prireikus, į jas atsižvelgta, tačiau jos nebuvo tokios, kad dėl jų būtų reikėję keisti išvadas.

               (50)

               Ši peržiūra neturi įtakos datai, kurią pagal pagrindinio reglamento 11 straipsnio 2 dalį baigs galioti Reglamentu (EB) Nr. 452/2007 nustatytos priemonės,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 452/2007 1 straipsnio 2 dalyje pateikta lentelė iš dalies keičiama įterpiant šią informaciją:

                  „Šalis

                  Gamintojas

                  Muito norma
                  (%)

                  TARIC papildomas kodas

                  KLR

                     Greenwood Houseware (Zhuhai) Ltd.

                  22,7 (5)

                  A953

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. sausio 19 d.

            Tarybos vardu

            Pirmininkė

         E. SALGADO

      (1)  OL L 343, 2009 12 22, p. 51.

      (2)  OL L 56, 1996 3 6, p. 1.

      (3)  OL L 109, 2007 4 26, p. 12.

      (4)  OL L 109, 2009 4 30, p. 6.

      (5)  Šiuo reglamentu nustatytas muitas atgaline data taikomas importuojamam nagrinėjamajam produktui, kuris buvo registruotas vadovaujantis Komisijos reglamento (EB) Nr. 356/2009 () 3 straipsniu. Muitinei nurodoma nebevykdyti importuojamo bendrovės „Greenwood Houseware (Zhuhai) Ltd.“ pagaminto Kinijos Liaudies Respublikos kilmės nagrinėjamojo produkto registracijos.

      (6)  OL L 109, 2009 4 30, p. 6.“


title: 2014 m. gegužės 28 d. Tarybos įgyvendinimo reglamentas (ES) Nr. 577/2014, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
29.5.2014

               LT

               Europos Sąjungos oficialusis leidinys

               L 160/7

         TARYBOS ĮGYVENDINIMO REGLAMENTAS (ES) Nr. 577/2014
   2014 m. gegužės 28 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               turėtų būti iš dalies pakeista į Reglamente (ES) Nr. 269/2014 pateiktą asmenų, subjektų ir įstaigų, kuriems taikomos ribojamosios priemonės, sąrašą įtrauktų septyniolikos asmenų ir dviejų subjektų informacija;

               (3)

               Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 269/2014 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 28 d.

            Tarybos vardu

            Pirmininkas

         E. VENIZELOS

      (1)  OL L 78, 2014 3 17, p. 6.

      PRIEDAS
      Su šiais į Reglamento (ES) Nr. 269/2014 priedą įtrauktais asmenimis ir subjektais susiję įrašai pakeičiami toliau nurodytais įrašais.
      Asmenys:

                  Vardas, pavardė

                  Identifikuojamoji informacija

                  Motyvų pareiškimas

                  Įtraukimo į sąrašą data

                  Vladimir Andreevich Konstantinov
                  (Владимир Андреевич Константинов)

                  Gimimo data: 1956 11 19
                  Vladimirovca, Slobozijos rajonas, Moldovos Respublika

                  Eidamas Krymo Aukščiausiosios Rados pirmininko pareigas V. A. Konstantinov atliko svarbų vaidmenį Krymo Aukščiausiajai Radai priimant sprendimus dėl „referendumo“, nukreipto prieš Ukrainos teritorinį vientisumą, ir ragino balsuotojus balsuoti už Krymo nepriklausomybę.

                  2014 3 17

                  Pyotr Anatolyevich Zima
                  (Пётр Анатольевич Зима)

                  Gimimo data: 1965 3 29

                  2014 m. kovo 3 d. P. A. Zima „Ministro Pirmininko“ S. V. Aksyonov buvo paskirtas naujuoju Krymo saugumo tarnybos (SBU) vadovu ir jis sutiko su šiuo paskyrimu. Rusijos žvalgybos tarnybai (SVR) jis suteikė svarbios informacijos, įskaitant duomenų bazę. Tai apėmė informaciją apie Euromaidano aktyvistus ir žmogaus teisių gynėjus Kryme. Jis atliko svarbų vaidmenį užkertant kelią Ukrainos valdžios institucijoms kontroliuoti Krymo teritoriją.
                  2014 m. kovo 11 d. buvę SBU pareigūnai paskelbė apie nepriklausomos Krymo saugumo tarnybos suformavimą.

                  2014 3 17

                  Yuriy Gennadyevich Zherebtsov
                  (Юрий Геннадьевич Жеребцов)

                  Gimimo data: 1965 11 19

                  Krymo Aukščiausiosios Rados pirmininko patarėjas, vienas iš pagrindinių 2014 m. kovo 16 d.„referendumo“, nukreipto prieš Ukrainos teritorinį vientisumą, organizatorių.

                  2014 3 17

                  Anatoliy Alekseevich Sidorov
                  (Анатолий Алексеевич Сидоров)

                  Gimimo data: 1958 7 2

                  Rusijos vakarų karinės apygardos, kurios padaliniai yra dislokuoti Kryme, vadas. Jis yra atsakingas už tą Rusijos karinių pajėgų Kryme dalį, kuri kenkia Ukrainos suverenitetui ir padėjo Krymo valdžios institucijoms užkirsti kelią viešoms demonstracijoms prieš veiksmus siekiant surengti „referendumą“ ir prieš integraciją į Rusiją.

                  2014 3 17

                  Aleksandr Viktorovich Galkin
                  (Александр Викторович Галкин)

                  Gimimo data: 1958 3 22

                  Rusijos pietų karinės apygardos (toliau – PKA) vadas. PKA pajėgos yra dislokuotos Kryme. Jis yra atsakingas už tą Rusijos karinių pajėgų Kryme dalį, kuri kenkia Ukrainos suverenitetui ir padėjo Krymo valdžios institucijoms užkirsti kelią viešoms demonstracijoms prieš veiksmus siekiant surengti „referendumą“ ir prieš integraciją į Rusiją.
                  A. Galkin vadovauja Juodosios jūros laivynui; didelė pajėgų dalis į Krymą įvesta per Pietų karinę apygardą.

                  2014 3 17

                  Mikhail Grigoryevich Malyshev
                  (Михаил Григорьевич Малышев)

                  Gimimo data: 1955 10 10

                  Krymo rinkimų komisijos pirmininkas.
                  Atsakingas už Krymo „referendumo“ administravimą. Atsakingas pagal Rusijos sistemą už „referendumo“ rezultatų pasirašymą.

                  2014 3 21

                  Valery Kirillovich Medvedev
                  (Валерий Кириллович Медведев)

                  Gimimo data: 1946 8 21,
                  Rusija

                  Atsakingas už Krymo „referendumo“ administravimą. Atsakingas pagal Rusijos sistemą už „referendumo“ rezultatų pasirašymą.

                  2014 3 21

                  Generolas leitenantas Igor Nikolaevich Turchenyuk
                  (Игорь Николаевич Турченюк)

                  Gimimo data: 1959 12 5
                  Kirgizija/Ošas

                  Rusijos karinių pajėgų būrių, dislokuotų Krymo teritorijoje (kuriuos Rusija oficialiai tebevadina „vietos savigynos būriais“) de facto vadas.

                  2014 3 21

                  Elena Borisovna Mizulina
                  (Елена Борисовна Мизулина)

                  Gimimo data: 1954 12 9
                  Bujus, Kostromos sritis

                  Pastarojo metų teisėkūros pasiūlymų Rusijoje, kuriais kitų šalių regionams būtų buvę leista prisijungti prie Rusijos be jų centrinių valdžios institucijų išankstinio sutikimo, iniciatorė ir viena iš rėmėjų.

                  2014 3 21

                  Valeriy Dmitrievich Bolotov
                  (Валерий Дмитриевич Болотов)

                  Gimimo data: 1970 2 13
                  Stachanovas, Lugansko sritis, Ukrainos TSR

                  Vienas iš separatistinės grupuotės „Pietryčių armija“, kuri okupavo Lugansko regiono Saugumo tarnybos pastatą, vadovų. Prieš pastato užėmimą jis ir kiti bendrininkai turėjo ginklų, kurie, matyt, jiems buvo nelegaliai tiekiami iš Rusijos ir vietinių nusikalstamų grupuočių.

                  2014 4 29

                  Andriy Yevgenevich Purgin
                  (Андрей Евгеньевич Пургин)

                  Gimimo data: 1972 1 26

                  „Donecko Respublikos“ vadovas, aktyvus separatistų veiksmų dalyvis ir organizatorius, „Rusijos turistų“ veiksmų Donecke koordinatorius. „Pilietinės Donbaso iniciatyvos už Eurazijos Sąjungą“ vienas iš įkūrėjų.

                  2014 4 29

                  Sergey Gennadevich Tsyplakov
                  (Сергей Геннадьевич Цыплаков)

                  Gimimo data: 1983 5 1
                  Doneckas, Ukrainos TSR

                  Vienas iš ideologiniu požiūriu radikalios organizacijos „Donbaso liaudies milicija“ vadovų. Jis aktyviai dalyvavo užimant kelis valstybinius pastatus Donecko regione.

                  2014 4 29

                  Igor Vsevolodovich Girkin, dar žinomas kaip Igor Strelkov
                  (Игорь Всеволодович Гиркин)

                  Gimimo data: 1970 12 17
                  Paso Nr.: 4506460961

                  Identifikuojamas kaip Rusijos Federacijos ginkluotųjų pajėgų generalinio štabo Vyriausiosios žvalgybos valdybos (VŽV) darbuotojas. Jis dalyvavo incidentuose Slovianske. Jis yra Sergey Aksionov, pasiskelbusio Krymo Ministru Pirmininku, padėjėjas saugumo klausimais.

                  2014 4 29

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  Gimimo data: 1965 5 2
                  Slovianskas

                  Sloviansko meru pasiskelbęs asmuo. V. Ponomarev ragino Vladimirą Putiną atsiųsti Rusijos kariuomenę miestui apsaugoti ir vėliau prašė jo tiekti ginklų. V. Ponomarev žmonės dalyvauja žmonių grobimuose (jie pagrobė Ukrainos korespondentę Irma Krat ir Vice News korespondentą Simon Ostrovsky – vėliau abu buvo paleisti. Jie sulaikė karinius stebėtojus, dislokuotus pagal ESBO Vienos dokumentą).

                  2014 5 12

                  Igor Mykolaiovych Bezler
                  Igor Nikolaevich Bezler
                  (Игорь Николаевич Безлер)

                  Gimimo data: 1965 12 30
                  Simferopolis

                  Vienas iš pasiskelbusios Horlivkos milicijos vadovų. Jis perėmė Ukrainos Saugumo tarnybos biuro Donecko regione pastato kontrolę, o vėliau užėmė Vidaus reikalų ministerijos regioninį skyrių Horlivkos mieste. Jis turi ryšių su Igor Girkin; pastarajam vadovaujant jis dalyvavo Horlivkos savivaldybės tarybos liaudies deputato Volodymyr Rybak nužudyme (Valstybės saugumo tarnybos (SBU) duomenimis).

                  2014 5 12

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  Gimimo data: 1970 6 2
                  Dnepropetrovskas

                  Rados narys. Viešai ragino sukurti Federalinę Naujosios Rusijos (Novorossia) Respubliką, kurią sudarytų pietrytiniai Ukrainos regionai.

                  2014 5 12

                  Roman Lyagin
                  (Роман Лягин)

                  Gimimo data: 1980 5 30
                  Doneckas

                  „Donecko Liaudies Respublikos“ Centrinės rinkimų komisijos vadovas. Aktyviai organizavo referendumą gegužės 11 d. dėl „Donecko Liaudies Respublikos“ apsisprendimo.

                  2014 5 12

            Subjektai:

                  Pavadinimas

                  Identifikuojamoji informacija

                  Motyvų pareiškimas

                  Įtraukimo į sąrašą data

                  PJSC Chernomorneftegaz,
                  dar žinoma kaip Chornomornaftogaz

                  Prospekt Kirova/per. Sovarkomovskji 52/1 Simferopolis, Krymas

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Chernomorneftegaz priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12

                  Feodosia
                  dar žinoma kaip Feodossyskoje Predprijatije po obespetscheniju nefteproduktami

                  98107, Krymas, Feodosija, Geologicheskaya g. 2
                  Bendrovė, teikianti žalios naftos ir naftos produktų perkrovimo paslaugas.

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Feodosia priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12


title: 2016 m. sausio 14 d. Komisijos įgyvendinimo reglamentas (ES) 2016/32, kuriuo Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai nustatyto galutinio antidempingo muito taikymo sritis išplečiama importuojamai citrinų rūgščiai, siunčiamai iš Malaizijos ir deklaruojamai arba nedeklaruojamai kaip Malaizijos kilmės

text:
15.1.2016

               LT

               Europos Sąjungos oficialusis leidinys

               L 10/3

         KOMISIJOS ĮGYVENDINIMO REGLAMENTAS (ES) 2016/32
   2016 m. sausio 14 d.
   kuriuo Įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai nustatyto galutinio antidempingo muito taikymo sritis išplečiama importuojamai citrinų rūgščiai, siunčiamai iš Malaizijos ir deklaruojamai arba nedeklaruojamai kaip Malaizijos kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnį,
   kadangi:
   1.   PROCEDŪRA

   1.1.   Galiojančios priemonės

               (1)

               Atlikus antidempingo tyrimą (toliau – pirminis tyrimas) Taryba Reglamentu (EB) Nr. 1193/2008 (2) nustatė galutinį antidempingo muitą importuojamai Kinijos Liaudies Respublikos (toliau – KLR) kilmės citrinų rūgščiai. Nustatytos priemonės – 6,6–42,7 % ad valorem muitas (toliau – pradinės priemonės).

               (2)

               Sprendimu 2008/899/EB (3) Europos Komisija (toliau – Komisija) priėmė įsipareigojimus dėl kainos, kuriuos pasiūlė septyni Kinijos eksportuojantys gamintojai ar eksportuojančių gamintojų grupė kartu su Kinijos metalų, mineralų ir cheminių medžiagų importuotojų ir eksportuotojų prekybos rūmais.

               (3)

               Vėliau Komisija Sprendimu 2012/501/ES (4) atšaukė vieno eksportuojančio gamintojo, t. y. „Laiwu Taihe Biochemistry Co. Ltd“ (toliau – „Laiwu“), pasiūlytą įsipareigojimą.

               (4)

               Atlikus priemonių galiojimo termino peržiūrą ir dalinę tarpinę peržiūrą pagal atitinkamai pagrindinio reglamento 11 straipsnio 2 dalį ir 11 straipsnio 3 dalį, Komisija Įgyvendinimo reglamentu (ES) 2015/82 (5) nustatė galutines priemones ir pakeitė jų dydį. Galiojantys galutiniai antidempingo muitai importuojamai KLR kilmės citrinų rūgščiai sudaro15,3–42,7 % (toliau – galiojančios priemonės).

         1.2.   Nagrinėjamasis produktas ir tiriamasis produktas

               (5)

               Kaip nustatyta atliekant pradinį tyrimą, nagrinėjamasis produktas yra KLR kilmės citrinų rūgštis (įskaitant trinatrio citratą dihidratą), kurios KN kodai yra 2918 14 00 ir ex 2918 15 00 (toliau – nagrinėjamasis produktas).

               (6)

               Tiriamasis produktas yra toks pat kaip aprašytasis ankstesnėje konstatuojamojoje dalyje, tačiau siunčiamas iš Malaizijos, deklaruojamas arba nedeklaruojamas kaip Malaizijos kilmės; jo KN kodai šiuo metu yra tokie patys kaip ir nagrinėjamojo produkto (toliau – tiriamasis produktas). Tiriamojo produkto TARIC kodai yra 2918140010 ir 2918150011.

               (7)

               Atlikus tyrimą nustatyta, kad iš KLR į Sąjungą eksportuojamai citrinų rūgščiai ir iš Malaizijos į Sąjungą siunčiamai citrinų rūgščiai būdingos tos pačios pagrindinės fizinės ir techninės savybės, jų paskirtis ta pati, todėl pagal pagrindinio reglamento 1 straipsnio 4 dalį jas reikia laikyti panašiais produktais.

         1.3.   Inicijavimo pagrindas

               (8)

               Komisija turėjo pakankamai prima facie įrodymų, kad tiriamąjį produktą importuojant iš Malaizijos vengiama galiojančių antidempingo priemonių.

               (9)

               Iš Komisijos turimos informacijos buvo matyti, kad nustačius priemones nagrinėjamajam produktui, labai pasikeitė su eksportu iš Kinijos Liaudies Respublikos ir Malaizijos į Sąjungą susijusios prekybos pobūdis, kaip nustatyta pirmiau 1–4 konstatuojamosiose dalyse, ir kad nėra pakankamai pagrįstos priežasties ar pateisinančios ekonominės aplinkybės, išskyrus muito nustatymą, kuriomis būtų galima paaiškinti tokį pasikeitimą.

               (10)

               Be to, Komisija turėjo pakankamai prima facie įrodymų, kad galiojančių priemonių taisomasis poveikis sumažėjo ir kiekio, ir kainos požiūriu.

               (11)

               Galiausiai Komisija turėjo pakankamai prima facie įrodymų, kad vykdomas tiriamojo produkto kainų dempingas, palyginti su anksčiau nagrinėjamajam produktui nustatyta normaliąja verte.

         1.4.
         Ex officio inicijavimas

               (12)

               Pranešusi valstybėms narėms ir nustačiusi, kad yra pakankamai prima facie įrodymų, pagrindžiančių tyrimo inicijavimą, 2015 m. gegužės 1 d. Komisija pagal pagrindinio reglamento 13 straipsnio 3 dalį ir 14 straipsnio 5 dalį savo nuožiūra inicijavo tyrimą Komisijos įgyvendinimo reglamentu (ES) 2015/706 (6) (toliau – inicijavimo reglamentas). Komisija inicijavimo reglamentu taip pat nurodė muitinėms registruoti iš Malaizijos siunčiamą citrinų rūgštį.

         1.5.   Tyrimas

               (13)

               Komisija KLR ir Malaizijos valdžios institucijoms, šių šalių žinomiems eksportuojantiems gamintojams, žinomiems susijusiems Sąjungos importuotojams ir Sąjungos pramonei oficialiai pranešė apie tyrimo inicijavimą. Malaizijos Respublikos misija Europos Sąjungoje pateikė Malaizijos eksportuojančių gamintojų kontaktinius duomenis. Malaizijos eksportuojantiems gamintojams išsiųstos prašymo netaikyti priemonių formos. Klausimynai taip pat išsiųsti žinomiems KLR eksportuojantiems gamintojams ir nesusijusiems Sąjungos importuotojams.

               (14)

               Suinteresuotosioms šalims suteikta galimybė per inicijavimo reglamente nustatytą terminą raštu pareikšti nuomonę Komisijai ir (arba) bylą nagrinėjančiam pareigūnui ir prašyti būti išklausytoms. Visos šalys buvo informuotos, kad joms nebendradarbiaujant gali būti taikomas pagrindinio reglamento 18 straipsnis ir išvados daromos remiantis turimais faktais.

               (15)

               Viena Malaizijos bendrovė pateikė argumentų, kad ji citrinų rūgšties negamino, o tik naudojo, todėl ji nepateikė prašymo netaikyti priemonių. Bendrovei pranešta, kad jei ji turi susijusių gaminančių bendrovių Malaizijoje, jos taip pat raginamos užpildyti prašymo netaikyti priemonių formas. Komisija negavo nė vienos Malaizijos eksportuojančio gamintojo užpildytos prašymo netaikyti priemonių formos. Klausimyno atsakymus pateikė šeši KLR eksportuojantys gamintojai ir keturi nesusiję Sąjungos importuotojai.

         1.6.   Ataskaitinis laikotarpis ir tiriamasis laikotarpis

               (16)

               Tiriamasis laikotarpis apėmė laikotarpį nuo 2011 m. sausio 1 d. iki 2015 m. kovo 31 d. Surinkti tiriamojo laikotarpio duomenys siekiant ištirti, inter alia, tariamą prekybos pobūdžio pokytį. Siekiant išnagrinėti, ar galiojančių priemonių taisomasis poveikis sumažėjo dėl kainų ir (arba) kiekio ir ar būta dempingo, surinkta išsamesnių ataskaitinio laikotarpio (2014 m. sausio 1 d.–2015 m. kovo 31 d.) duomenų.

         2.   TYRIMO REZULTATAI

   2.1.   Bendrosios aplinkybės

               (17)

               Vadovaujantis pagrindinio reglamento 13 straipsnio 1 dalimi, priemonių vengimas vertintas paeiliui tiriant, ar pasikeitė prekybos tarp KLR, Malaizijos ir Sąjungos pobūdis, ar šis pokytis įvyko dėl praktikos, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, ar rasta žalos įrodymų ar įrodymų, kad muito taisomasis poveikis sumažėjo tiriamojo produkto kainos ir (arba) kiekio požiūriu, ir ar rasta dempingo įrodymų atsižvelgiant į pradiniame tyrime nustatytą normaliąją vertę, prireikus vadovaujantis pagrindinio reglamento 2 straipsnio nuostatomis.

         2.2.   Bendradarbiavimo lygis ir prekybos apimties nustatymas

      Malaizija

               (18)

               Atliekant šį tyrimą nebendradarbiavo nė vienas Malaizijos eksportuotojas. Dėl nebendradarbiavimo išvados dėl iš Malaizijos į Sąjungą eksportuojamos citrinų rūgšties pagrįstos turimais faktais pagal pagrindinio reglamento 18 straipsnio 1 dalį. Bendrai importo iš Malaizijos į Sąjungą apimčiai nustatyti šiuo atveju naudoti Comext duomenys.

      KLR

               (19)

               Šeši KLR gamintojai ir (ar) eksportuotojai, kurie taip buvo pasiūlę įsipareigojimus, pateikė klausimyno atsakymus. Bendradarbiaujančių bendrovių eksportas sudarė 54 % viso Kinijos eksporto į Sąjungą ir apie 69 % Kinijos eksporto į Malaiziją per ataskaitinį laikotarpį.

               (20)

               Dėl Malaizijos nebendradarbiavimo ir tik dalinio KLR bendradarbiavimo eksporto į Sąjungą apimtims nustatyti naudoti Comext duomenys. Jie buvo patikrinti palyginant juos su Kinijos nacionaliniais statistiniais duomenimis. Bendros eksporto iš KLR į Malaiziją apimtys taip pat nustatytos remiantis Kinijos nacionaliniais statistiniais duomenimis.

               (21)

               Statistiniai duomenys patikrinti palyginant juos su šešių bendradarbiaujančių eksportuojančių gamintojų pateiktais duomenimis. Bendradarbiaujančių bendrovių pateikti duomenys rodė panašias tendencijas, kaip ir Comext ir Kinijos nacionaliniai statistiniai duomenys.

         2.3.   Prekybos pobūdžio pokytis

      Citrinų rūgšties importas į Sąjungą

               (22)

               Per tiriamąjį laikotarpį nuo 2011 iki 2012 m. nagrinėjamojo produkto importas iš KLR į Sąjungą padidėjo 14 %. Vėliau 2013 m. jis sumažėjo žemiau 2011 m. lygio, o po to 2014 m. vėl didėjo iki ataskaitinio laikotarpio pabaigos. Apskritai šis importas per tiriamąjį laikotarpį padidėjo 5 % – nuo 201 345 tonų 2011 m. iki 210 516 tonų per ataskaitinį laikotarpį.

               (23)

               Tai turėtų būti vertinama atsižvelgiant į susijusį importo iš Malaizijos padidėjimą daugiau kaip aštuonis kartus tuo pačiu laikotarpiu – nuo 792 tonų 2011 m. iki 6 837 tonų per ataskaitinį laikotarpį. Iš viso importo iš Malaizijos apimtys nuo 2011 m. iki ataskaitinio laikotarpio pabaigos padidėjo daugiau nei 6 000 tonų.

               (24)

               1 lentelėje nurodyti KLR (7) ir Malaizijos į Sąjungą importuojamos citrinų rūgšties kiekiai nuo 2011 m. sausio 1 d. iki ataskaitinio laikotarpio pabaigos.

                  1 lentelė

                  Importo iš KLR ir Malaizijos į Sąjungą apimtys

                           2011 m.

                           2012 m.

                           2013 m.

                           2014 m.

                           Ataskaitinis laikotarpis (AL) (8)

                           Kinija (tonomis)

                           201 345

                           230 454

                           193 383

                           205 791

                           210 516

                              Indeksas

                              100

                              114

                              96

                              102

                              105

                           Malaizija

                           792

                           1 972

                           4 403

                           6 559

                           6 837

                              Indeksas

                              100

                              249

                              556

                              828

                              863

      Eksportas iš KLR į Malaiziją

               (25)

               Be to, kaip nurodyta 2 lentelėje, tiriamuoju laikotarpiu santykinai labai padidėjo citrinų rūgšties eksportas iš KLR į Malaiziją – t. y. nuo 7 990 tonų 2011 m. iki 13 763 tonų ataskaitiniu laikotarpiu, taigi padidėjo daugiau kaip 70 %. Padidėjimas buvo apie 6 000 tonų, o tai beveik tiksliai atitinka importo iš Malaizijos į Sąjungą padidėjimo apimtis, kaip nurodyta 1 lentelėje. Be to, ši didėjimo tendencija būdinga ir šešiems bendradarbiavusiems Kinijos eksportuojantiems gamintojams.

                  2 lentelė

                  Eksporto iš KLR į Malaiziją apimtys

                           2011 m.

                           2012 m.

                           2013 m.

                           2014 m.

                           Ataskaitinis laikotarpis (AL)

                           Visas eksporto į Malaiziją kiekis (tonomis)

                           7 990

                           7 333

                           11 693

                           15 172

                           13 763

                           Visas eksportas į Malaiziją

                              (indeksas)

                              100

                              92

                              146

                              190

                              172

                           Bendradarbiavusių Kinijos eksportuojančių gamintojų eksportas į Malaiziją

                              (indeksas)

                              100

                              123

                              209

                              197

                              216

                              Šaltinis:„Goodwill China Business Information Ltd“, klausimyno atsakymai.

      Išvados dėl prekybos pobūdžio pokyčio

               (26)

               Eksporto iš Malaizijos į Sąjungą ir eksporto iš KLR į Malaiziją apimtys padidėjo nustačius pradines priemones. Tai yra KLR ir Malaizijos prekybos ir Malaizijos ir Sąjungos prekybos pobūdžio pokytis.

               (27)

               Taip pat reikia pažymėti, kad vertinant absoliučiais skaičiais, importo iš Malaizijos į Sąjungą apimtys TL buvo palyginti mažos, bet sparčiai didėja.

         2.4.   Priemonių vengimo pobūdis

               (28)

               Pagrindinio reglamento 13 straipsnio 1 dalyje reikalaujama, kad prekybos pobūdžio pokytis būtų susijęs su praktika, procesu ar veikla, kurios negalima paaiškinti jokia kita pakankamai pagrįsta priežastimi ar pateisinančiomis ekonominėmis aplinkybėmis, išskyrus muito nustatymą. Prie praktikos, proceso ar veiklos, inter alia, priskiriamas produkto, kuriam taikomos priemonės, siuntimas per trečiąsias šalis.

      Gamybos Malaizijoje apimtys

               (29)

               Kadangi nė viena Malaizijos bendrovė nebendradarbiavo, nebuvo galima gauti informacijos apie tai, kiek Malaizijoje iš tikrųjų pagaminama tiriamojo produkto.

      Perkrovimas

               (30)

               Pradėdama tyrimą Komisija turėjo įrodymų, kad kai kurie Kinijos eksportuojantys gamintojai turėjo verslo ryšių su Sąjungos importuotojais, todėl buvo galimybė išvengti muitų pasinaudojant perkrovimu. Kaip minėta 29 konstatuojamojoje dalyje, nebuvo įrodymų, kad Malaizijoje vyko faktinė gamyba, o nė viena Malaizijos bendrovė nebendradarbiavo. Be to, kaip nustatyta 22–26 konstatuojamosiose dalyse, matyti akivaizdus prekybos pobūdžio pokytis – tuo pat metu staigiai beveik tokiomis pačiomis apimtimis išaugo eksportas iš KLR į Malaiziją ir importas iš Malaizijos į Sąjungą.

               (31)

               Todėl daroma išvada, kad vyko Kinijos kilmės citrinų rūgšties perkrovimas į Sąjungą per Malaiziją.

         2.5.   Jokios kitos pakankamai pagrįstos priežasties ar pateisinančių ekonominių aplinkybių, išskyrus antidempingo muito nustatymą, nebuvimas

               (32)

               Atlikus tyrimą nenustatyta jokių kitų pagrįstų perkrovos priežasčių ar ją pateisinančių ekonominių aplinkybių, išskyrus nagrinėjamajam produktui galiojančių priemonių vengimą. Išskyrus muitą, daugiau nenustatyta nieko, kas kompensuotų KLR kilmės citrinų rūgšties siuntimo per Malaiziją išlaidas, visų pirma susijusias su transportavimu ir perkrova.

         2.6.   Antidempingo muito taisomojo poveikio mažinimas

               (33)

               Siekiant įvertinti, ar citrinų rūgščiai taikomų galiojančių priemonių taisomasis poveikis tiek kiekiui, tiek kainai sumažėjo, remtasi Comext duomenimis, kurie pripažinti patikimiausiais duomenimis apie importo iš Malaizijos apimtis ir kainas. Nustatytos kainos buvo palygintos su ankstesnių tyrimų metu Sąjungos gamintojams nustatytu žalai atlyginti reikalingų priemonių dydžiu. (9)

               (34)

               Taip pat reikia pažymėti, kad vertinant absoliučiais skaičiais, importo iš Malaizijos į Sąjungą apimtys TL buvo palyginti mažos, bet sparčiai didėja. Todėl importo iš Malaizijos į Sąjungą padidėjimas nuo 792 tonų 2011 m. iki 6 837 tonų AL laikomas dideliu vertinant santykinius kiekius.

               (35)

               Per ankstesnius tyrimus nustatytas žalai atlyginti reikalingų priemonių dydis palygintas su vidutine eksporto kaina, nustatyta remiantis šio tyrimo su Malaizija susijusiais Comext duomenimis ir pakoreguota įvertinus sąnaudas po importo. Kadangi nebuvo pakankamo bendradarbiavimo, sąnaudos po importo taip pat nustatytos remiantis ankstesnių tyrimų duomenimis. Palyginimas parodė, kad Malaizijos produktai buvo priverstinai parduoti daug – 30–40 % – mažesne kaina. Todėl padaryta išvada, kad galiojančių priemonių taisomasis poveikis kiekiui ir kainoms buvo sumažintas.

         2.7.   Dempingo įrodymai

               (36)

               Galiausiai, vadovaujantis pagrindinio reglamento 13 straipsnio 1 dalimi, nagrinėta, ar yra įrodymų, kad atsižvelgiant į per ankstesnius tyrimus nustatytą normaliąją vertę yra vykdomas dempingas.

               (37)

               Per ankstesnius tyrimus normalioji vertė buvo nustatyta remiantis kainomis Kanadoje, kuri atliekant minėtus tyrimus buvo pasirinkta kaip tinkama panaši rinkos ekonomikos šalis.

               (38)

               Eksporto iš Malaizijos į Sąjungą kainos pagrįstos turimais faktais, t. y. vidutine citrinų rūgšties eksporto kaina ataskaitiniu laikotarpiu, kaip nurodyta Comext, ir pakoreguota kaip nurodyta toliau.

               (39)

               Siekiant užtikrinti teisingą normaliosios vertės ir eksporto kainos palyginimą, koreguojant pagal pagrindinio reglamento 2 straipsnio 10 dalį buvo deramai atsižvelgta į skirtumus, darančius poveikį kainoms ir kainų palyginamumui. Koreguojant buvo atsižvelgta ir į transporto ir draudimo sąnaudų skirtumus. Atsižvelgiant į tai, kad Malaizijos gamintojai nebendradarbiavo, koregavimas turėjo būti nustatytas remiantis turimais faktais, t. y. „World freight quotations“ (10) nepriklausomo tiekėjo pasiūlyta gabenimo iš tam tikro Malaizijos uosto į tam tikrą Sąjungos uostą ir draudimo su CIF pristatymo sąlygomis kaina ataskaitiniu laikotarpiu įvertinta 65–75 EUR/mt.

               (40)

               Vadovaujantis pagrindinio reglamento 2 straipsnio 11 ir 12 dalimis dempingo skirtumas apskaičiuotas palyginus per ankstesnius tyrimus nustatytos normaliosios vertės svertinį vidurkį ir atitinkamą 38–39 konstatuojamosiose dalyse nustatytų Malaizijos eksporto į Sąjungą kainų ataskaitiniu laikotarpiu svertinį vidurkį, išreikštus CIF kainos Sąjungos pasienyje prieš sumokant muitą procentinėmis dalimis. Palyginus nustatyta, kad vykdytas 50–60 % dempingas.

         3.   PRIEMONĖS

               (41)

               Atsižvelgdama į tai, kas išdėstyta, Komisija padarė išvadą, kad, remiantis pagrindinio reglamento 13 straipsnio 1 dalimi, importuojamai KLR kilmės citrinų rūgščiai taikomų galutinių antidempingo muitų buvo vengiama produktus perkraunant Malaizijoje.

               (42)

               Todėl, remiantis pagrindinio reglamento 13 straipsnio 1 dalies pirmu sakiniu, importuojamam nagrinėjamajam produktui nustatytų galiojančių priemonių taikymas turėtų būti išplėstas tiriamajam produktui, t. y. tam pačiam iš Malaizijos siunčiamam importuojamam produktui, deklaruojamam arba nedeklaruojamam kaip Malaizijos kilmės.

               (43)

               Priemonės, kurių taikymo sritis turi būti išplėsta, yra Komisijos įgyvendinimo reglamento (ES) 2015/82 1 straipsnio 2 dalyje nustatytos priemonės „visoms kitoms bendrovėms“, t. y. galutinis 42,7 % antidempingo muitas, šiuo metu taikomas neto kainai Sąjungos pasienyje prieš sumokant muitą.

               (44)

               Remiantis pagrindinio reglamento 13 straipsnio 3 dalimi ir 14 straipsnio 5 dalimi, kuriose nustatyta, kad bet kokia išplėsto taikymo priemonė turėtų būti taikoma importuojamiems produktams, kurie į Sąjungą buvo įvežti laikantis inicijavimo reglamentu nustatyto registravimo reikalavimo, turėtų būti surinkti muitai, mokėtini už iš Malaizijos atsiųstą ir užregistruotą importuojamą citrinų rūgšties.

         4.   PRAŠYMAI NETAIKYTI PRIEMONIŲ

               (45)

               Kaip nustatyta 15 konstatuojamojoje dalyje, inicijavus tyrimą apie save nepranešė nė vienas nagrinėjamosios šalies gamintojas. Atitinkamai nebuvo pateikta prašymų netaikyti priemonių pagal pagrindinio reglamento 13 straipsnio 4 dalį.

         5.   NAUJI EKSPORTUOTOJAI

               (46)

               Nedarant poveikio pagrindinio reglamento 11 straipsnio 3 daliai, Malaizijos gamintojų, kurie atliekant šį tyrimą apie save nepranešė, ataskaitiniu laikotarpiu neeksportavo tiriamojo produkto į Sąjungą ir ketina pateikti prašymą netaikyti išplėsto taikymo antidempingo muito, remiantis pagrindinio reglamento 11 straipsnio 4 dalimi ir 13 straipsnio 4 dalimi, bus paprašyta užpildyti priemonių netaikymo formą, kad Komisija galėtų įvertinti, ar galima taikyti išimtį. Tokia išimtis gali būti taikoma įvertinus rinkos padėtį, gamybos pajėgumus ir pajėgumų naudojimą, viešuosius pirkimus, pardavimą, tikimybę, kad bus tęsiama nepateisinama arba ekonomiškai nepagrįsta veikla, ir dempingo įrodymus. Paprastai Komisija taip pat atliktų patikrinimą vietoje. Prašymą reikėtų pateikti Komisijai, nurodant visą svarbią informaciją, visų pirma apie visus bendrovės veiklos pokyčius, susijusius su gamyba ir pardavimu.

               (47)

               Jei priemonės gali būti pagrįstai netaikomos, Komisija, pasikonsultavusi su Patariamuoju komitetu, atitinkamai pasiūlys iš dalies pakeisti galiojančias išplėsto taikymo priemones. Vėliau bus stebima, kaip suteiktas atleidimas yra taikomas, siekiant užtikrinti, kad būtų laikomasi sąlygų.

         6.   INFORMACIJOS ATSKLEIDIMAS

   Visoms suinteresuotosioms šalims buvo pranešta apie esminius faktus ir aplinkybes, kuriomis remiantis padarytos pirmiau minėtos išvados, ir jos buvo paragintos pateikti pastabas. Jokių pastabų nebuvo pateikta.

               (48)

               Šiame reglamente numatytos priemonės atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1193/2008 1 straipsnio 2 dalimi „visoms kitoms bendrovėms“ nustatyto galutinio antidempingo muito importuojamai Kinijos Liaudies Respublikos kilmės citrinų rūgščiai taikymo sritis išplečiama importuojamai iš Malaizijos siunčiamai citrinų rūgščiai, kurios KN kodai šiuo metu yra 2918 14 00 (TARIC kodas 2918140011) ir ex 2918 15 00 (TARIC kodas 2918150011), deklaruojamai arba nedeklaruojamai kaip Malaizijos kilmės.
   2.   Surenkami muitai, kurių taikymas išplėstas šio straipsnio 1 dalimi, mokėtini už iš Malaizijos siunčiamus importuojamus produktus, deklaruojamus arba nedeklaruojamus kaip Malaizijos kilmės, užregistruotus pagal Įgyvendinimo reglamento (ES) 2015/706 2 straipsnį ir Reglamento (EB) Nr. 1225/2009 13 straipsnio 3 dalį bei 14 straipsnio 5 dalį.
   3.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   1.   Prašymai atleisti nuo muito, kurio taikymas išplėstas 1 straipsniu, pateikiami raštu viena iš oficialiųjų Europos Sąjungos kalbų ir turi būti pasirašyti asmens, įgalioto atstovauti netaikyti priemonių prašančiam subjektui. Prašymą reikia siųsti šiuo adresu:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

         2.   Vadovaudamasi Reglamento (EB) Nr. 1225/2009 13 straipsnio 4 dalimi Komisija gali priimti sprendimą, kuriuo leidžiama bendrovių, nevengiančių Reglamentu (ES) Nr. 791/2011 nustatytų antidempingo priemonių, importuojamiems produktams netaikyti muito, kurio taikymas išplėstas 1 straipsniu.
   3 straipsnis
   Šiuo reglamentu muitinės įstaigoms nurodoma nutraukti importuojamų produktų registraciją, nustatytą pagal Reglamento (ES) 2015/706 2 straipsnį.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2008 m. gruodžio 1 d. Tarybos reglamentas (EB) Nr. 1193/2008, kuriuo nustatomas galutinis antidempingo muitas ir laikinojo muito, nustatyto importuojamai Kinijos Liaudies Respublikos kilmės citrinų rūgščiai, galutinis surinkimas (OL L 323, 2008 12 3, p. 1).

      (3)  2008 m. gruodžio 2 d. Komisijos sprendimas 2008/899/EB, kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties (OL L 323, 2008 12 3, p. 62).

      (4)  2012 m. rugsėjo 7 d. Komisijos sprendimas 2012/501/ES, kuriuo iš dalies keičiamas Sprendimas 2008/899/EB, kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties (OL L 244, 2012 9 8, p. 27).

      (5)  2015 m. sausio 21 d. Komisijos įgyvendinimo reglamentas (ES) 2015/82, kuriuo, atlikus priemonių galiojimo termino peržiūrą pagal Reglamento (EB) Nr. 1225/2009 11 straipsnio 2 dalį ir dalines tarpines peržiūras pagal Tarybos reglamento (EB) Nr. 1225/2009 11 straipsnio 3 dalį, nustatomas galutinis antidempingo muitas importuojamai Kinijos Liaudies Respublikos kilmės citrinų rūgščiai (OL L 15, 2015 1 22, p. 8).

      (6)  2015 m. balandžio 30 d. Komisijos įgyvendinimo reglamentas (ES) 2015/706, kuriuo inicijuojamas tyrimas dėl galimo antidempingo priemonių, nustatytų Komisijos įgyvendinimo reglamentu (ES) 2015/82 importuojamai Kinijos Liaudies Respublikos kilmės citrinų rūgščiai, vengimo importuojant iš Malaizijos siunčiamą citrinų rūgštį, deklaruojamą arba nedeklaruojamą kaip Malaizijos kilmės, ir įpareigojama registruoti tokius importuojamus produktus (OL L 113, 2015 5 1, p. 38).

      (7)  Šio tyrimo laikotarpiai, t. y. 2011, 2012 ir iš dalies ataskaitinis laikotarpis, sutapo su 4 konstatuojamojoje dalyje nurodytais Priemonių galiojimo termino peržiūros reglamente (ES) 2015/82 paskelbtais laikotarpiais. Tyrimo metu importo apimtys atnaujintos atsižvelgiant į naujausius turimus Comext statistinius duomenis; todėl šie duomenys gali ne visiškai atitikti Priemonių galiojimo termino peržiūros reglamente (ES) 2015/82 paskelbtus duomenis.

      (8)  Ataskaitinio laikotarpio duomenys pakoreguoti atsižvelgiant į dvylikos mėnesių laikotarpį.

      Šaltinis: Comext statistiniai duomenys.

      (9)  Įgyvendinimo reglamento (ES) 2015/82 167 konstatuojamoji dalis.

      (10)  www.worldfreightrates.com


title: 2013 m. lapkričio 6 d. Komisijos įgyvendinimo reglamentas (ES) Nr. 1117/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Arancia Rossa di Sicilia (SGN)]

text:
9.11.2013

               LT

               Europos Sąjungos oficialusis leidinys

               L 299/18

         KOMISIJOS ĮGYVENDINIMO REGLAMENTAS (ES) Nr. 1117/2013
   2013 m. lapkričio 6 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Arancia Rossa di Sicilia (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               Reglamentu (ES) Nr. 1151/2012 buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Arancia Rossa di Sicilia“, kuri įregistruota Komisijos reglamentu (EB) Nr. 1107/96 (3), specifikacijos pakeitimo paraišką;

               (3)

               šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama Reglamento (EB) Nr. 510/2006 6 straipsnio 2 dalyje. Prieštaravimo pareiškimų pagal minėto reglamento 7 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 6 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL L 148, 1996 6 21, p. 1.

      (4)  OL C 369, 2012 11 29, p. 16.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      ITALIJA
      Arancia Rossa di Sicilia (SGN)


title: 2011 m. gruodžio 8 d. Komisijos įgyvendinimo reglamentas (ES) Nr. 1277/2011, kuriuo iš dalies keičiamas Komisijos reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas  Tekstas svarbus EEE

text:
9.12.2011

               LT

               Europos Sąjungos oficialusis leidinys

               L 327/42

         KOMISIJOS ĮGYVENDINIMO REGLAMENTAS (ES) Nr. 1277/2011
   2011 m. gruodžio 8 d.
   kuriuo iš dalies keičiamas Komisijos reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
   kadangi:

               (1)

               Komisijos reglamente (EB) Nr. 669/2009 (2) nustatytos taisyklės dėl sustiprintos oficialios kontrolės, kuri turi būti atliekama dėl to reglamento I priede išvardytų importuojamų negyvūninių pašarų ir maisto produktų (toliau – sąrašas) įvežimo į Reglamento (EB) Nr. 882/2004 I priede nurodytas teritorijas punktuose;

               (2)

               Reglamento (EB) Nr. 669/2009 2 straipsnyje nustatyta, kad tas sąrašas turi būti persvarstomas reguliariai ne rečiau kaip kartą per ketvirtį atsižvelgiant bent į tame straipsnyje nurodytus informacijos šaltinius;

               (3)

               iš su maisto produktais susijusių incidentų, apie kuriuos pranešta naudojantis skubaus įspėjimo apie maisto ir pašarų keliamą pavojų sistema (RASSF), paplitimo ir svarbos, Maisto ir veterinarijos tarnybos misijų trečiosiose šalyse duomenų ir valstybių narių Komisijai pagal Reglamento (EB) Nr. 669/2009 15 straipsnį pateiktų ketvirčio ataskaitų apie negyvūninių pašarų ir maisto produktų siuntas matyti, kad sąrašą reikėtų iš dalies pakeisti;

               (4)

               visų pirma sąrašą reikėtų iš dalies pakeisti išbraukiant įrašus, skirtus prekėms, kurios pagal minėtus informacijos šaltinius iš esmės atitinka susijusius Sąjungos teisės aktuose nustatytus saugos reikalavimus ir kurioms sustiprinta oficiali kontrolė nebereikalinga;

               (5)

               be to, sąrašą reikėtų iš dalies pakeisti sumažinant prekių, kurios pagal informacijos šaltinius iš esmės geriau atitinka susijusius Sąjungos teisės aktuose nustatytus reikalavimus ir kurioms dabartinio lygio oficiali kontrolė nebereikalinga, oficialios kontrolės dažnumą;

               (6)

               todėl sąraše reikėtų iš dalies pakeisti tam tikrų iš Argentinos, Dominikos Respublikos, Egipto ir Indijos importuojamų prekių įrašus;

               (7)

               be to, dėl Sąjungos teisės aktų aiškumo būtina sąraše patikslinti iš Tailando importuojamų šviežių paprikų ir iš Indijos importuojamų pašarų priedų bei premiksų įrašus ir paaiškinti pipirų iš Dominikos Respublikos, Egipto ir Tailando pobūdį;

               (8)

               sąrašo pakeitimas dėl prekių nuorodų išbraukimo ir kontrolės dažnumo sumažinimo turėtų būti taikomas kuo greičiau, nes pirminiai susirūpinimą dėl saugos kėlę klausimai išspręsti. Todėl minėti pakeitimai turėtų būti taikomi nuo šio reglamento įsigaliojimo dienos;

               (9)

               atsižvelgiant į reikalingų Reglamento (EB) Nr. 669/2009 I priedo pakeitimų skaičių, tikslinga jį pakeisti šio reglamento priedo tekstu;

               (10)

               todėl Reglamentas (EB) Nr. 669/2009 turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 669/2009 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.
   Tačiau šių Reglamento (EB) Nr. 669/2009 I priedo įrašų pakeitimai taikomi nuo šio reglamento įsigaliojimo dienos:

               a)

               šių įrašų išbraukimai:

                           i)

                           žemės riešutai (negliaudyti arba gliaudyti), žemės riešutų sviestas ir kitaip paruošti ar konservuoti žemės riešutai (maisto produktai ir pašarai) iš Argentinos;

                           ii)

                           ilgmoliūgis (maisto produktai) iš Dominikos Respublikos;

                           iii)

                           žalios pupelės (maisto produktai) iš Egipto;

               b)

               džiovintų prieskonių (maisto produktai) iš Indijos fizinio ir atitikties tikrinimo dažnumo sumažinimas.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 8 d.

            Komisijos vardu

            Pirmininkas

         José Manuel BARROSO

      (1)  OL L 165, 2004 4 30, p. 1.

      (2)  OL L 194, 2009 7 25, p. 11.

      PRIEDAS

            „I PRIEDAS
            A.   Negyvūniniai pašarai ir maisto produktai, kuriems taikoma sustiprinta oficiali kontrolė nustatytame įvežimo punkte

                        Pašarai ir maisto produktai
                        (numatoma paskirtis)

                        KN kodas (1)

                        Kilmės šalis

                        Pavojus

                        Fizinio ir atitikties tikrinimo dažnumas
                        (%)

                        Lazdyno riešutai
                        (negliaudyti arba gliaudyti)

                        0802 21 00; 0802 22 00

                        Azerbaidžanas (AZ)

                        Aflatoksinai

                        10

                           (Pašarai ir maisto produktai)

                                    —

                                    Negliaudyti žemės riešutai

                                    —

                                 1202 41 00

                        Brazilija (BR)

                        Aflatoksinai

                        10

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

                        Džiovinti lakštiniai

                        ex 1902

                        Kinija (CN)

                        Aliuminis

                        10

                           (Maisto produktai)

                        Didieji greipfrutai

                        ex 0805 40 00

                        Kinija (CN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (11)

                        20

                           (Maisto produktai – švieži)

                        Arbatos lapeliai (juodosios ir žaliosios)

                        0902

                        Kinija (CN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (10)

                        10

                           (Maisto produktai)

                                    —

                                    Smidrinio porūšio kininės pupuolės
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikos Respublika (DO)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (3)

                        50

                                    —

                                    Raukšlėtasis svaidenis
                                    (Momordica charantia)

                                    —

                                    ex 0709 99 90; ex 0710 80 95

                                    —

                                    Pipirai (saldieji ir kiti)

                                       (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažanai

                                    —

                                    0709 30 00; ex 0710 80 95

                           (Maisto produktai – šviežios, atšaldytos ar sušaldytos daržovės)

                                    —

                                    Apelsinai (švieži arba džiovinti)

                                    —

                                    0805 10 20; 0805 10 80

                        Egiptas (EG)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (7)

                        10

                                    —

                                    Persikai (išskyrus nektarinus)

                                    —

                                 0809 30 90

                                    —

                                    Granatai

                                    —

                                 ex 0810 90 75

                                    —

                                    Braškės

                                    —

                                 0810 10 00

                           (Maisto produktai – švieži vaisiai ir daržovės)

                        Pipirai (saldieji ir kiti) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egiptas (EG)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (12)

                        10

                           (Maisto produktai – švieži, atšaldyti ar sušaldyti)

                                    —

                                    Negliaudyti žemės riešutai

                                    —

                                 1202 41 00

                        Gana (GH)

                        Aflatoksinai

                        50

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                           (Pašarai ir maisto produktai)

                        Kario lapai (Bergera ir murraya koenigii)

                        ex 1211 90 85

                        Indija (IN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (5)

                        10

                           (Maisto produktai – švieži prieskoniniai augalai)

                                    —

                                       Sveikos Capsicum annuum, whole

                                    —

                                 0904 21 10

                        Indija (IN)

                        Aflatoksinai

                        20

                                    —

                                    Grūstos arba maltos Capsicum annuum

                                    —

                                 ex 0904 22 00

                                    —

                                    Karis (aitriųjų paprikų produktai)

                                    —

                                 0910 91 05

                                    —

                                    Muskatai
                                    (Myristica fragrans)

                                    —

                                    0908 11 00, 0908 12 00

                                    —

                                    Macis
                                    (Myristica fragrans)

                                    —

                                    0908 21 00, 0908 22 00

                                    —

                                    Imbieras
                                    (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (ciberžolė)

                                    —

                                 0910 30 00

                           (Maisto produktai – džiovinti prieskoniai)
                            (13)

                                    —

                                    Negliaudyti žemės riešutai

                                    —

                                 1202 41 00

                        Indija (IN)

                        Aflatoksinai

                        20

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

                        Pašarų priedai ir premiksai

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        Indija (IN)

                        Kadmis ir švinas

                        10

                           (Pašarai)

                        Valgomieji hibiskai

                        ex 0709 99 90

                        Indija (IN)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (2)

                        10

                           (Maisto produktai – švieži)

                        Arbūzų (Egusi, Citrullus lanatus) sėklos ir jų produktai

                        ex 1207 99 96; ex 1106 30 90; ex 2008 99 99

                        Nigerija (NG)

                        Aflatoksinai

                        50

                           (Maisto produktai)

                                    —

                                    Sveikos Capsicum annuum

                                    —

                                 0904 21 10

                        Peru (PE)

                        Aflatoksinai ir ochratoksinas A

                        10

                                    —

                                    Grūstos arba maltos Capsicum annuum

                                    —

                                 ex 0904 22 00

                           (Maisto produktai – džiovinti prieskoniai)

                                    —

                                    Pipirai (išskyrus saldžiuosius) (Capsicum spp.)

                        ex 0709 60 99

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (9)

                        10

                           (Maisto produktai – švieži)

                                    —

                                    Kalendros lapai

                                    —

                                 ex 0709 99 90

                        Tailandas (TH)

                        Salmonelė (6)

                        10

                                    —

                                    Bazilikas (šventasis, kvapusis)

                                    —

                                 ex 1211 90 85

                                    —

                                    Mėtos

                                    —

                                 ex 1211 90 85

                           (Maisto produktai – švieži prieskoniniai augalai)

                                    —

                                    Kalendros lapai

                                    —

                                 ex 0709 99 90

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (4)

                        20

                                    —

                                    Bazilikas (šventasis, kvapusis)

                                    —

                                 ex 1211 90 85

                        (Maisto produktai – švieži prieskoniniai augalai)

                                    —

                                    Smidrinio porūšio kininės pupuolės
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Tailandas (TH)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (4)

                        50

                                    —

                                    Baklažanai

                                    —

                                    0709 30 00; ex 0710 80 95

                                    —

                                    Kopūstinės daržovės

                                    —

                                    0704; ex 0710 80 95

                           (Maisto produktai – šviežios, atšaldytos ar sušaldytos daržovės

                                    —

                                    Saldieji pipirai (Capsicum annuum)

                                    —

                                    0709 60 10; 0710 80 51

                        Turkija (TR)

                        Pesticidų likučiai, ištirti taikant daugiapakopį likučių nustatymo metodą, pagrįstą GC-MS ir LC-MS, arba atskiros medžiagos likučių nustatymo metodą (8)

                        10

                                    —

                                    Pomidorai

                                    —

                                    0702 00 00; 0710 80 70

                        (Maisto produktai – šviežios, atšaldytos ar sušaldytos daržovės)

                        Džiovintos vynuogės (vynui gaminti)

                        0806 20

                        Uzbekistanas (UZ)

                        Ochratoksinas A

                        50

                           (Maisto produktai)

                                    —

                                    Negliaudyti žemės riešutai

                                    —

                                 1202 41 00

                        Pietų Afrika (ZA)

                        Aflatoksinai

                        10

                                    —

                                    Gliaudyti žemės riešutai

                                    —

                                 1202 42 00

                                    —

                                    Žemės riešutų sviestas

                                    —

                                 2008 11 10

                                    —

                                    Kitaip paruošti ar konservuoti žemės riešutai

                                    —

                                    2008 11 91; 2008 11 96; 2008 11 98

                           (Pašarai ir maisto produktai)

                                    —

                                    Grūstos arba maltos Capsicum annuum

                                    —

                                 ex 0904 22 00

                        Visos trečiosios šalys

                        Sudanai

                        10

                                    —

                                    Karis (aitriųjų paprikų produktai)

                                    —

                                 0910 91 05

                                    —

                                       Curcuma longa (ciberžolė)

                                    —

                                 0910 30 00

                           (Maisto produktai – džiovinti prieskoniai)

                                    —

                                    Raudonasis palmių aliejus

                                    —

                                 ex 1511 10 90

                           (Maisto produktai)

                  B.   Apibrėžtys

            Šiame priede sudanai reiškia šias chemines medžiagas:

                        i)

                        Sudanas I (CAS Nr. 842–07–9);

                        ii)

                        Sudanas II (CAS Nr. 3118–97–6);

                        iii)

                        Sudanas III (CAS Nr. 85–86–9);

                        iv)

                        skaisčiai raudonasis arba Sudanas IV.“

         (1)  Jei turi būti tikrinami tik tam tikri produktai, kuriems priskirtas KN kodas, o prekių nomenklatūroje tas kodas nesuskirstytas į konkrečius poskyrius, jis žymimas „ex“ (pavyzdžiui, ex 1006 03: tik Basmati ryžiai, skirti tiesiogiai žmonėms vartoti).

         (2)  Visų pirma šių medžiagų likučiai: acefato, metamidofoso, triazofoso, endosulfano, monokrotofoso.

         (3)  Visų pirma šių medžiagų likučiai: amitrazo, acefato, aldikarbo, benomilo, karbendazimo, chlorfenapiro, chlorpirifoso, CS2 (ditiokarbamatai), diafentiurono, diazinono, dichlorvoso, dikofolio, dimetoato, endosulfano, fenamidono, imidakloprido, malationo, metamidofoso, metiokarbo, metomilo, monokrotofoso, ometoato, oksamilo, profenofoso, propikonazolo, tiabendazolo, tiakloprido.

         (4)  Visų pirma šių medžiagų likučiai: acefato, karbarilo, karbendazimo, karbofurano, chlorpirifoso, metilchlorpirifoso, dimetoato, etiono, malationo, metalaksilo, metamidofoso, metomilo, monokrotofoso, ometoato, profenofoso, protiofoso, kvinalfoso, triadimefono, triazofoso, dikrotofoso, EPN, triforino.

         (5)  Visų pirma šių medžiagų likučiai: triazofoso, metiloksidemetono, chlorpirifoso, acetamiprido, tiametoksamo, klotianidino, metamidofoso, acefato, propargito, monokrotofoso.

         (6)  Etaloninis metodas EN/ISO 6579 arba metodas, kurio tinkamumas šiuo atveju patvirtintas, kaip nurodyta Komisijos reglamento (EB) Nr. 2073/2005 (OL L 338, 2005 12 22, p. 1) 5 straipsnyje.

         (7)  Visų pirma šių medžiagų likučiai: metomilo, oksamilo, karbendazimo, klofentezino, diafentiurono, dimetoato, formetanato, malationo, procimidono, tetradifono, metiltiofanato.

         (8)  Visų pirma šių medžiagų likučiai: karbendazimo, ciflutrino ciprodinilo, diazinono, dimetoato, etiono, fenitrotiono, fenpropatrino, fludioksonilo, heksaflumurono, liambda-cihalotrino, metiokarbo, metomilo, ometoato, oksamilo, fentoato, metiltiofanato.

         (9)  Visų pirma šių medžiagų likučiai: karbofurano, metomilo, ometoato, dimetoato, triazofoso, malationo, profenofoso, protiofoso, etiono, karbendazimo, triforino, procimidono, formetanato.

         (10)  Visų pirma šių medžiagų likučiai: buprofezino; imidakloprido; fenvalerato ir esfenvalerato (RS ir SR izomerų suma); profenofoso; trifluralino; triazofoso; triadimefono ir triadimenolo (triadimefono ir triadimenolo suma), cipermetrino (cipermetrinas, įskaitant kitus jo izomerų mišinius (izomerų suma)).

         (11)  Visų pirma šių medžiagų likučiai: triazofo, triadimefono ir triadimenolio (triadimefono ir triadimenolo suma), metilparationo, fentoato.

         (12)  Visų pirma šių medžiagų likučiai: karbofurano (suma), chlorpirifoso, cipermetrino (suma), ciprokonazolo, dikofolio (suma), difenokonazolio, dinotefurano, etiono, flusilazolio, folpeto, prochlorazo, profenofoso, propikonazolo, metiltiofanato ir triforino.

         (13)  Laikotarpiu nuo šio teisės akto įsigaliojimo iki jo taikymo (2012 m. sausio 1 d.) turi būti taikomi šie KN kodai:

                  —

                  Sveikos Capsicum annuum: 0904 20 10

                  —

                  Grūstos arba maltos Capsicum annuum: ex 0904 20 90

                  —

                  Muskatai (Myristica fragrans): 0908 10 00

                  —

                  Macis (Myristica fragrans): 0908 20 00

                  —

                  Imbieras (Zingiber officinale): 0910 10 00.